CELEX: 32005D0747
Language: hu
Date: 2005-10-21 00:00:00
Title: 2005/747/EK: A Bizottság határozata (2005. október 21.) az egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK európai parlamenti és tanácsi irányelv mellékletének a műszaki haladáshoz való hozzáigazítás céljából történő módosításáról (az értesítés a C(2005) 4054. számú dokumentummal történt)   (EGT vonatkozású szöveg)

25.10.2005   
            
            
               HU
            
            
               Az Európai Unió Hivatalos Lapja
            
            
               L 280/18
            
         
      A BIZOTTSÁG HATÁROZATA
   
   (2005. október 21.)
   az egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK európai parlamenti és tanácsi irányelv mellékletének a műszaki haladáshoz való hozzáigazítás céljából történő módosításáról
   (az értesítés a C(2005) 4054. számú dokumentummal történt)
   (EGT vonatkozású szöveg)
   (2005/747/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvre (1) és különösen annak 5. cikke (1) bekezdésének b) pontjára,
   mivel:
   
               (1)
            
            
               A 2002/95/EK irányelv értelmében a Bizottságnak értékelnie kell egyes, az irányelv 4. cikkének (1) bekezdése alapján tiltott veszélyes anyagokat.
            
         
               (2)
            
            
               Egyes, ólmot és kadmiumot tartalmazó anyagokat és alkatrészeket mentesíteni (vagy továbbra is mentesíteni) kell a tiltás alól, mert e veszélyes anyagok használata ezekben a konkrét anyagokban és alkatrészekben továbbra is elkerülhetetlen.
            
         
               (3)
            
            
               Egyes konkrét anyagok és alkatrészek tilalma esetében bizonyos mentesítések alkalmazási körét korlátozni kell annak érdekében, hogy a veszélyes anyagok az elektromos és az elektronikus berendezésekből fokozatosan kiszoruljanak, mivel elkerülhetővé válik majd ezen anyagoknak ilyen berendezésekben való felhasználása.
            
         
               (4)
            
            
               A 2002/95/EK irányelv 5. cikke (1) bekezdésének c) pontja szerint a mellékletben felsorolt mentesítéseket felül kell vizsgálni legalább négyévente, illetve négy évvel azután, hogy a lista egy új ponttal egészült ki, annak érdekében, hogy megvizsgálják az elektromos és elektronikus berendezések egyes anyagainak vagy alkatrészeinek a törlését a mellékletből, ha a tervezés módosításával történő kivonásuk vagy olyan anyagok vagy alkatrészek használatával történő helyettesítésük, amelyekhez nem szükségesek a 4. cikk (1) bekezdésében említett anyagok, műszaki vagy tudományos szempontból lehetséges, feltéve, hogy a helyettesítés által okozott káros környezeti, egészségügyi és/vagy a fogyasztói biztonságot érintő hatások nem haladják meg az így elérhető környezeti, egészségügyi és/vagy a fogyasztói biztonságot érintő előnyöket.
            
         
               (5)
            
            
               A 2002/95/EK irányelvet ezért ennek megfelelően módosítani kell.
            
         
               (6)
            
            
               A 2002/95/EK irányelv 5. cikke (2) bekezdésének értelmében a Bizottság kikérte az elektromos és elektronikus berendezések gyártói, az újrafeldolgozó és a hulladékkezelő üzemek képviselői, valamint környezetvédelmi szervezetek és munkavállalói és fogyasztói szövetségek véleményét, és továbbította a megjegyzéseket a hulladékokról szóló, 1975. július 15-i 75/442/EGK tanácsi irányelv (2) 18. cikkével létrehozott bizottságnak (a továbbiakban: „a bizottság”).
            
         
               (7)
            
            
               Az e határozatban előírt intézkedések összhangban vannak a bizottság véleményével,
            
         ELFOGADTA EZT A HATÁROZATOT:
   1. cikk
   A 2002/95/EK irányelv melléklete az e határozat mellékletében meghatározottak szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. október 21-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 37., 2003.2.13., 19. o. A legutóbb a 2005/717/EK bizottsági határozattal (HL L 271., 2005.10.15., 48. o.) módosított irányelv.
   
      (2)  HL L 194., 1975.7.25., 39. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      MELLÉKLET
      A 2002/95/EK irányelv melléklete a következőképpen módosul:
      
                  1.
               
               
                  A 7. pont helyébe a következő szöveg lép:
                  
                              „7.
                           
                           
                              
                                          —
                                       
                                       
                                          A magas olvadáspontú forrasztóanyagokban lévő ólom (azaz olyan ólomötvözetek, amelyek legalább 85 tömegszázalékban tartalmaznak ólmot),
                                       
                                    
                                          —
                                       
                                       
                                          a szerverekben, az adattároló rendszerekben, a tárolási és elrendezési rendszerekben, a hálózati infrastruktúra kapcsoló, jelző és adatátviteli berendezéseiben, valamint a távközlési hálózatok hálózatkezelése során használt forrasztóanyagokban lévő ólom,
                                       
                                    
                                          —
                                       
                                       
                                          az elektronikus kerámia alkatrészekben (például a piezoelektronikus berendezésekben) levő ólom.”
                                       
                                    
                        
            
                  2.
               
               
                  A 8. pont helyébe a következő szöveg lép:
                  
                              „8.
                           
                           
                              A villamos érintkezőkben és a kadmiumbevonatokban lévő kadmium és vegyülékei, kivéve az egyes veszélyes anyagok és készítmények forgalomba hozatalának és felhasználásának korlátozásaira vonatkozó 76/769/EGK irányelv (1) módosításáról szóló 91/338/EGK irányelv (2) alapján tiltott alkalmazásokat.
                           
                        
            
                  3.
               
               
                  A következő pontokat tették hozzá:
                  
                              „11.
                           
                           
                              Rugalmas tűs csatlakozó rendszerekben használt ólom.
                           
                        
                              12.
                           
                           
                              A hővezető modulok tömítőgyűrűjén bevonóanyagként használt ólom.
                           
                        
                              13.
                           
                           
                              Az optikai üvegen és védőszemüvegen lévő ólom és kadmium.
                           
                        
                              14.
                           
                           
                              Kettőnél több elemből álló, a mikroprocesszor kivezetései és tokja között kapcsolatot biztosító forrasztóanyagban lévő ólom, ha az ólomtartalom 80 és 85 tömegszázalék között van.
                           
                        
                              15.
                           
                           
                              Flip Chip integrált áramkörökben a félvezető süllyesztéke és hordozója között működőképes elektronikus kapcsolatot megvalósító forrasztóanyagban lévő ólom.”
                           
                        
            
         (1)  HL L 262., 1976.9.27., 201. o.
      
      
         (2)  HL L 186., 1991.7.12., 59. o.”